EXTRACTO DAS BASES REGULADORAS DO PROGRAMA “DEPO AVENTURA A LANZADA” PARA O ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 07/03/2018)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións (BDNS): www.pap. minhap. gob. es/bdnstrans/index Poderán participar nenas e nenos que cumpran os seguintes requisitos: Poderán participar menores en situación de tutela ou garda por parte da Administración que se atopen en acollemento residencial nun centro da provincia de Pontevedra. No caso de menores que precisen un apoio específico derivado dalgún tipo de diversidade funcional ou doutra patoloxía, esta circunstancia deberá facerse constar no cuestionario de saúde e autonomía persoal, no que se detallarán do xeito máis preciso posible as súas necesidades específicas. A institución provincial, co obxecto de promover e fomentar o desenvolvemento persoal e social das rapazas e rapaces e favorecer a comunicación e o dinamismo multicultural, organiza o programa “Depo Aventura A Lanzada” 2018 e oferta 2.200 prazas nos campamentos de verán para menores da provincia de Pontevedra. Este programa lúdico e educativo inclúe a programación e o desenvolvemento de actividades ao aire libre relacionadas coa natureza, a arte, a cultura, o deporte e os xogos, entre outras, e introduce por primeira vez actividades en lingua inglesa, co fin de colaborar na formación das nosas mozas e mozos. Bases reguladoras aprobadas por acordo da Xunta de Goberno da Deputación de Pontevedra do 23 de febreiro de 2018; Lei 38/2003, de 17 de novembro, xeral de subvencións; Real decreto 887/2006, de 21 de xullo, polo que se aproba o Regulamento da Lei xeral de subvencións; Lei 7/1985, de 2 de abril, reguladora das bases do réxime local; Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais; Lei 5/1997, de 22 de xullo, de Administración local de Galicia; Lei 39/2015, de 1 de outubro, do procedemento administrativo común das administracións públicas; Lei 40/2015, de 1 de outubro, de réxime xurídico do sector público; Real decreto lexislativo 3/2011, de 14 de novembro, polo que se aproba o Texto refundido da Lei de contratos do sector público; Real decreto lexislativo 1/2013, de 29 de novembro, polo que se aproba o Texto refundido da Lei xeral de dereitos das persoas con discapacidade e da súa inclusión social; Bases de execución do vixente Orzamento provincial. A contía máxima dispoñible para levar a cabo o programa “Depo Aventura A Lanzada” para o ano 2018 é de douscentos corenta e oito mil (248.000,00) euros. Será de 20 días naturais contados a partir da publicación do extracto desta convocatoria no Boletín Oficial da Provincia de Pontevedra (BOPPO). “Depo Aventura A Lanzada” 2018 desenvolverase entre os meses de xuño e setembro en 11 quendas de campamentos de 7 días de duración cada unha. Número de prazas: o número total de prazas ofertadas para este programa ascende a 2.200, distribuídas do seguinte xeito: Forma de presentación de solicitudes: co fin de minimizar erros e axilizar a mecanización dos datos das solicitudes deberase escoller preferentemente a opción de presentalas mediante o formulario web ao que se pode acceder en www.depo. gal A institución provincial ofertará a xestión dos campamentos a través dunha empresa especializada na materia, responsable da execución, coordinación e avaliación do programa. O procedemento de adxudicación de prazas será a través de sorteo público. No caso de que o número de solicitudes exceda o número de prazas ofertadas, desde a Deputación elaborarase a lista seguindo a orde de prelación que se detalla na base quinta. Cada persoa poderá presentar unha solicitude, no modelo normalizado e coa documentación establecida na base sétima. Prezo: a Deputación subvenciona polo procedemento xeral o 50 % do custo da praza. O importe do pagamento final que deberá efectuar a persoa interesada é de: Estes prezos inclúen todos os servizos do campamento, incluída a excursión ao exterior. Co fin de acadar a igualdade de oportunidades a institución provincial subvencionará o 100 % do prezo da praza para promover a inclusión social das nenas e nenos da provincia de Pontevedra. Pontevedra, a 6 de marzo de 2018. A presidenta Mª del Carmen Silva Rego